མརཊེན་ཀིང་ཝའེཊེ་ཡིས་བརྩམས་པའི་རྒྱ་ནག་ལ་དགོས་པ་ནི་དྲང་བདེན་ལས་འདྲ་མཉམ་མིན་ཞེས་པའི་ནང་།དམར་ཤོག་ཚོགས་པའི་མགོ་གཙོ་ཚོས་བསྐྱར་ཟློས་ཡང་ཟློས་ཀྱིས་ནན་བརྗོད་བྱེད་བཞིན་པ་ནི།སྤྱི་ཚོགས་ནང་ངོ་རྒོལ་ཇེ་མང་ནས་ཇེ་མང་འགྲོ་བཞིན་ཡོད་པ་དེ་རེད།ཉེན་རྟོག་སྡེ་ཁག་གི་ཚོད་རྩིས་ལྟར་ན།ལོ་རེའི་ནང་རྒྱ་ནག་ནང་དུ་མི་དམངས་ཀྱི་ངོ་རྒོལ་དོན་རྐྱེན་༡༨༠༠༠༠ཙམ་འབྱུང་གི་ཡོད་ཅིང་།མགོ་གཙོ་ཚོས་ངོ་རྒོལ་གྱི་ཡོ་ལངས་དེ་ནི་དབུལ་ཕྱུག་གི་བར་ཁྱད་ལ་བསྟན་པའི་ཁོང་ཁྲོའི་རྣམ་འགྱུར་ཞིག་ཡིན་པར་འགྲེལ་བརྗོད་བྱེད་ཀྱི་ཡོད།བར་ཁྱད་དེ་ཆུང་དུ་གཏོང་པར་མགོ་གཙོ་ཚོས་མི་ལོ་བཅུ་ཕྲག་འགའི་དུས་ཚོད་བཏང་ཡོད་མོད།འོན་ཀྱང་།རྒྱ་ནག་མི་མང་གིས་ངོ་རྒོལ་བྱེད་དོན་དབུལ་ཕྱུག་གི་ཁྱད་པར་མ་རེད།སྲིད་དབང་སྒེར་གཅོད་ཀྱིོས་དབང་ཆ་ལ་བར་ཁྱད་ཆེན་པོ་ཤོར་གྱི་ཡོད་པ་དེ་རེད།ཡིན་ཡང་།དབང་འཛིན་པ་ཚོས་དཀའ་ངལ་དེར་མིག་བཞག་ནས་ལྟག་ཁུག་གིས་ཀྱང་ལྟ་ཡི་མེད།དྲང་བདེན་མིན་པའི་ཁྲིམས་ལུགས་གཉེར་སྟངས་ལ་དབྱེ་ཞིབ་དང་གནས་བབ་འཕོ་འགྱུར་མ་བྱུང་ཚེ།དབུལ་སྒྲོལ་ལས་འགུལ་ནི་རེ་བ་སྟོང་ཟད་ཅིག་རེད།ཅེས་འཁོད་ཡོད།